wannaphong/clean_thaiwikipedia huggingface dataset:
# ภาษายะฮาย
ภาษายะฮาย เป็นภาษากลุ่มมอญ-เขมรพื้นเมืองที่พูดโดยชาวยะฮายที่อาศัยอยู่ในป่าฝนบนภูเขาทางตอนเหนือของมาเลเซียตะวันตกและภาคใต้สุดของประเทศไทย ถือเป็นภาษาอัซลีเหนือที่มีผู้พูดมากที่สุด แม้ว่าจะมีผู้พูดเพียงค่อนข้างมากกว่า 1,000 คน ภาษายะฮายไม่ได้เป็นภาษาในภาวะเสี่ยงใกล้สูญ เนื่องจากพ่อแม่ที่ใช้ภาษานี้ยังถ่ายทอดภาษานี้แก่รุ่นลูกในฐานะภาษาแม่ 

ภาษายะฮายมีศัพท์เฉพาะไว้อธิบายกลิ่น
# นิคม แสนเจริญ
นิคม แสนเจริญ (7 ตุลาคม พ.ศ. 2485 – 19 กุมภาพันธ์ พ.ศ. 2535) อดีตรัฐมนตรีช่วยว่าการกระทรวงคมนาคม และอดีตสมาชิกสภาผู้แทนราษฎรจังหวัดชลบุรี 3 สมัย

 ประวัติ 
นิคม เกิดเมื่อวันที่ 7 ตุลาคม พ.ศ. 2485 เป็นบุตรของนายฝอย กับ นางทองเพียร แสนเจริญ และเป็นน้องชายของ นางสติล คุณปลื้ม ภรรยาของนายสมชาย คุณปลื้มเจาะชีวิต'เจ้าพ่อภาคตะวันออก'สูงสุดสู่สามัญ ด้านครอบครัวสมรสกับ นางรัศมี แสนเจริญ (สกุลเดิม: คุณจักร) มีบุตร-ธิดา 4 คน หนังสืออนุสรณ์เนื่องในงานพระราชทานเพลิงศพ นายนิคม  แสนเจริญ ณ เมรุวัดแจ้งเจริญดอน จ.ชลบุรี 23 พฤษภาคม 2535

สำเร็จการศึกษาระดับมัธยมศึกษาตอนปลาย จากโรงเรียนชลราษฎรอำรุงภาพและประวัติสมาชิกรัฐสภา พ.ศ. 2531. สำนักงานเลขารัฐสภา. 2531 และกำลังศึกษาในระดับปริญญาตรี ที่วิทยาลัยครูฉะเชิงเทรา

นิคม เสียชีวิตด้วยอุบัติเหตุทางรถยนต์ ขณะเดินทางไปช่วยปราศรัยหาเสียงที่จังหวัดในภาคอีสาน พร้อมกับผู้ติดตามอีก 3 คน ในช่วงการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 ตรงบริเวณแยกแสนเจริญ อำเภอโชคชัย จังหวัดนครราชสีมา เมื่อวันที่ 19 กุมภาพันธ์ พ.ศ. 2535 สิริอายุรวม 49 ปี

 การทำงาน 
หลังจากจบการศึกษาในระดับมัธยมศึกษาตอนปลาย นิคม ได้ช่วยกิจการทางบ้านด้วยการดำรงอาชีพชาวประมง จนได้รับเลือกให้เป็นนายกสมาคมประมงจังหวัดชลบุรีนักการเมืองถิ่นจังหวัดชลบุรี. รองศาสตราจารย์พรชัย เทพปัญญา สำนักวิจัยและพัฒนา สถาบันพระปกเกล้า. 2552 รวมถึงการเป็นรองประธานกรรมการสมาคมประมงแห่งประเทศไทย

 งานการเมือง 
นิคม เคยเป็นสมาชิกสภาจังหวัด ใน พ.ศ. 2524 ต่อมาลงรับสมัครเลือกตั้งสมาชิกสภาผู้แทนราษฎรจังหวัดชลบุรี ในการเลือกตั้ง พ.ศ. 2526 และได้รับเลือกติดต่อกัน จนถึง พ.ศ. 2531 รวม 3 สมัยศูนย์ข้อมูลนักการเมือง 

นิคม ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงคมนาคม เมื่อ พ.ศ. 2531 ในรัฐบาลพลเอกชาติชาย ชุณหะวัณพระบรมราชโองการ ประกาศ ตั้งรัฐมนตรี (จำนวน ๔๕ ราย)

 สมาชิกสภาผู้แทนราษฎร 
นิคม แสนเจริญ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดชลบุรี สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดชลบุรี สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดชลบุรี สังกัดพรรคกิจสังคม

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๗ ตอนที่ ๒๔๐ ง ฉบับพิเศษ หน้า ๒, ๔ ธันวาคม ๒๕๓๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๖ ตอนที่ ๒๑๔ ง ฉบับพิเศษ หน้า ๑๒, ๔ ธันวาคม ๒๕๓๒
# มหากาฬพรีเดเตอร์
สำหรับความหมายอื่น ดูที่: สัตว์นักล่า

สำหรับภาพยนตร์ในปี ค.ศ. 1987 ดูที่: Predator

มหากาฬพรีเดเตอร์  เป็นภาพยนตร์แอ๊คชั่นไซไฟสัญชาติฮอลลีวู้ด ออกฉายในปี ค.ศ.  2010 ที่อำนวยการสร้างและเขียนบทโดย โรเบิร์ต รอดริเกซ ที่แม้จะเป็นภาพยนตร์ที่สร้างใหม่ แต่ก็เป็นถือเป็นภาคต่อของ Predator ภาคแรกเมื่อปี ค.ศ. 1987 ที่นำแสดงโดย อาร์โนลด์ ชวาร์เซเน็กเกอร์ และ Predator 2 ในปี ค.ศ. 1990 ที่เป็นภาคต่อ ที่นำแสดงโดย แดนนี่ โกลเวอร์ ที่ประสบความสำเร็จทั้ง 2 ภาคในการเข้าฉาย อันเป็นภาพยนตร์ที่เกี่ยวกับมนุษย์ต่างดาวนักล่าที่ชื่อ พรีเดเตอร์ ออกล่ามนุษย์

บทภาพยนตร์แรกได้ถูกร่างเสร็จและพร้อมจะดำเนินการสร้างเมื่อปี ค.ศ. 1994 แต่แล้วก็มีอันต้องเลื่อนไป จนต้องมีการปรับปรุงบทใหม่เมื่อถูกนำมาสร้างในครั้งนี้ โดยในครั้งแรกจะให้มีบทของตัวละครเอกใน 2 ภาคแรกปรากฏในเรื่องด้วย แต่ก็ถูกตัดออกไปในที่สุด โดยมีตัวละครเป็นทหารหญิงชาวลาตินในเรื่องที่เป็นเสมือนธรรมเนียมของเรื่องไปด้วย โดยในภาคนี้คือ อลิซ บราก้า

ภาพยนตร์ถ่ายทำในฮาวาย เป็นเวลา 53 วัน เริ่มเมื่อวันที่ 28 กันยายน ค.ศ. 2009  และทำการถ่ายฉากสั้น ๆ ในสตูดิโอของรอดริเกซที่ออสติน เท็กซัส

ในประเทศไทยได้ฉายในฟรีทีวีเป็นครั้งแรกเมื่อวันเสาร์ที่ 5 ตุลาคม พ.ศ. 2556 เวลา 22.45 น. ทางช่อง 7 ในรายการบิ๊กซินีม่าPredators มหากาฬพรีเดเตอร์ ใน Big Cinema สนุกดอตคอม

เนื้อเรื่องย่อ
คนกลุ่มหนึ่งที่ประกอบไปด้วย ทหารรับจ้างชาวอเมริกัน(โบรดี้)ที่ต้องนำทีมนักรบหัวกะทิประกอบด้วย คอมมานโดชาวรัสเซีย,นักค้ายาเสพย์ติดระดับโลก,สไนเปอร์หญิงอิสราเอล,ยากูซ่า,นักโทษประหาร,กองกำลังปฏิวัติเซียร์ราลีโอน ยกเว้นนายแพทย์ที่ไม่น่าไว้ใจ ได้รับภารกิจบนดาวเคราะห์นอกโลกดวงหนึ่ง  ทั้งหมดมาพบกันโดยไม่รู้ว่ามาได้ยังไงที่ใจกลางป่าดิบทึบแห่งหนึ่ง ที่ไม่มีใครรู้ว่าคือที่ไหน แต่เมื่อพวกเขาเริ่มถูกฆ่าโดยฝีมือมนุษย์ต่างดาวที่น่ากลัวที่สุดเกินกว่าจะจินตนาการได้ มันแน่ชัดแล้วว่าตอนนี้พวกเขากำลังแปรสภาพจากผู้ล่ามาเป็นเหยื่อ

 นักแสดง 
บทบาท นักแสดงเดิม พากย์ไทยรอยซ์เอเดรียน โบรดี้บัญชา เหมะบุตรโนแลนด์ลอเรนซ์ ฟิชเบิร์นจิราวัฒน์ วชิรศรัณย์ภัทรเอ็ดวินโทเฟอร์ เกรซอภินันท์ ธีระนันทกุลอิสซาเบลอลิซ บราก้าชิดชนก แย้มมาคูชิโกแดนนี่ เทรโฮจิราวัฒน์ วชิรศรัณย์ภัทรสแตนส์วอลตั้น ก็อกกิ้นส์อิทธิพล มามีเกตุนิโคไลโอเล็ก ทาคตาลอฟพีรศักดิ์ เกษรมอมบาซามาเฮอร์ชาลาลฮาชบาซ อาลิสกล รัตนพรหมมาฮันโซหลุยส์ โอซาว่า
# ภาษาเชก-วอง
ภาษาเชก-วอง (Cheq Wong language) หรือภาษาเชวองมีผู้พูดประมาณ 660 คน (พ.ศ. 2546) ทางใต้ของรัฐปาหัง ประเทศมาเลเซีย จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขาอัสลี ผู้พูดภาษานี้กำลังเพิ่มขึ้น
 อ้างอิง 
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

เชกวอง
# ฅนเหล็ก 3 กำเนิดใหม่เครื่องจักรสังหาร
ฅนเหล็ก 3 กำเนิดใหม่เครื่องจักรสังหาร  เป็นภาพยนตร์แนวโลดโผนไซไฟ ที่ออกฉายในปี ค.ศ. 2003 กำกับโดย โจนาธาน มอสทาว แสดงนำโดย อาร์โนลด์ ชวาร์เซเน็กเกอร์, นิค สตาห์ล, แคลร์ เดนส์และคริสตันนา โลเคน และเป็นภาพยนตร์เรื่องที่สามในแฟรนไชส์ เทอร์มิเนเตอร์ และภาพยนตร์ภาคต่อของ ฅนเหล็ก 2029 ภาค 2 (1991) ในภาพยนตร์ สกายเน็ต ปัญญาประดิษฐ์ที่ชั่วร้ายส่งเครื่องจักรสังหารย้อนเวลากลับไปเพื่อให้แน่ใจว่าเครื่องจักรจะมีอำนาจมากขึ้นโดยการฆ่าสมาชิกระดับสูงของหน่วยต่อต้านของมนุษย์ในอนาคต ในขณะที่ยังไม่ทราบว่า จอห์น คอนเนอร์ อยู่ที่ใด หน่วยต่อต้านส่งเครื่องจักรสังหารรุ่นเก่าที่ถูกปรับเปลี่ยนโปรแกรมใหม่ย้อนเวลากลับไปปกป้องจอห์นและเคต

เรื่องย่อ
หนึ่งทศวรรษผ่านไป นับตั้งแต่ จอห์น คอนเนอร์ (นิค สธาร์ล) ได้ช่วยปกป้องวันสิ้นโลก และรักษามวลมนุษยชาติเอาไว้ได้ นั่นก็คือวันที่เครือข่ายแห่งเครื่องจักรกล ที่ผ่านการพัฒนาอย่างรวดเร็วของ สกายเน็ต กลายเป็นเครื่องจักรกลที่มีความคิด และเริ่มทำลายมนุษยชาติ แต่วันที่ 29 สิงหาคม ปี 1997 ผ่านมาและผ่านไป โดยมิได้เกิดเหตุการณ์ร้าย แม้ว่าทางสกายเน็ต จะพยายามสังหารคอนเนอร์ถึงสองครั้ง เพื่อก่อสงครามกับมนุษย์ แต่มันเป็นความพยายามที่ล้มเหลวทั้งสองครั้ง 

ปัจจุบันนี้ด้วยวัย 25 ปี ของเขา คอนเนอร์ต้องใช้ชีวิตเฉกเช่นบุคคลหลุดกรอบใดๆ ไม่มีแม้กระทั่งบ้าน ไม่มีเครดิตการ์ด ไม่มีโทรศัทพ์มือถือ กลายเป็นคนตกงาน และไม่มีประวัติชี้ว่า เขามีตัวตนอยู่จริง และ..ไม่มีทางที่จะเขาจะถูกคุกคามจากสกายเน็ท สุดยอดเครือข่ายเครื่องจักรสมองกล ที่ครั้งหนึ่งเคยหมายจะเด็ดหัวจอห์น และก่อสงครามกับเหล่ามนุษยชาติ 

จนกระทั่ง... เมื่อถึงวันที่หุ่นยนต์นักฆ่าสายพันธุ์ใหม่ ที่มีอานุภาพการทำลายล้างสูงสุดเท่าที่เคยมีมา T-X (คริสเตนน่า โลเคน) ได้ก้าวออกมาจากเงาของโลกอนาคต และถูกส่งข้ามเวลากลับมาอีกครั้ง เพื่อสะสางภารกิจเก่าที่ T-1000 หุ่นพิฆาตรุ่นก่อนไม่สามารถทำได้สำเร็จ เครื่องจักรสังหารรุ่นนี้ มีความบึกบึนทนทานพอๆ กับรูปลักษณ์ภายนอก ที่ดูเป็นมนุษย์สาวแสนสวย คล้ายคลึงกับมนุษย์อย่างยิ่ง เธอทรงพลังมากกว่า อันตรายมากกว่า และมีอำนาจทำลายล้าง มากกว่าหุ่นยนต์สังหารทุกตัว ที่ถูกส่งมาก่อนหน้านี้ 

คอนเนอร์ไม่ใช่เป้าหมายหนึ่งเดียว ในบัญชีรายชื่อที่ต้องกำจัดทิ้ง ของสกายเน็ต แต่ยังมีสัตวแพทย์สาวที่ชื่อ เคต บรูว์สเตอร์ (แคลร์ เดนส์) ที่จะต้องได้เห็นอดีตอันแสนไกล และปัจจุบันที่กำลังสดใสของเธอ ต้องมาปะทะกับอนาคตที่คาดเดาไม่ถึง... ยกเว้นแต่เธอจะสามารถรอดพ้นจากเงื้อมมือของ T-X ผู้ไร้เทียมทาน เมื่อคอนเนอร์และเคตรู้ตัวว่า วันพิพากษากำลังมุ่งหน้าเข้าหาเขาและเธอ และเหลือเวลาเพียงสามชั่วโมงเท่านั้น ระหว่างพวกเขากับจุดจบของโลก ความหวังเดียวที่จะรอดชีวิตไปได้ ก็คือการจำลองหุ่นไซบอร์กมือสังหาร T-850 (อาร์โนลด์ ชวาสเซเนเกอร์) อดีตหุ่นสังหารตัวต้นแบบ สุดลึกลับของคอนเนอร์ ที่บัดนี้ได้กลายเป็นหุ่นมือสังหารที่ตกรุ่นไปแล้ว แต่ทั้งหมดจะต้องเอาชนะ T-X สุดยอดนวัตกรรมเทคโนโลยีตัวใหม่ที่เหนือกว่า และเพื่อหาวิธีป้องกันวันพิพากษา... หรือเผชิญหน้ากับหายนะ ของความศิวิลัยซ์ที่พวกเรารู้จัก

นักแสดง
อาร์โนลด์ ชวาร์เซเน็กเกอร์ รับบท T-850
นิค สตาห์ล รับบท จอห์น คอนเนอร์
แคลร์ เดนส์  รับบท เคต บรูว์สเตอร์
คริสแตนน่า โลเค่น รับบท T-X
# สุชาติ แก้วนาโพธิ์
สุชาติ แก้วนาโพธิ์ (เกิด 23 มิถุนายน พ.ศ. 2488) อดีตสมาชิกสภาผู้แทนราษฎรจังหวัดชุมพร 6 สมัย

 ประวัติ 
สุชาติ เกิดเมื่อวันที่ 23 มิถุนายน พ.ศ. 2488 เป็นบุตรของนายปาน กับนางหึด แก้วนาโพธิ์ประวัติผู้สมัคร ส.ส. กรมการปกครอง สำเร็จการศึกษาปริญญาตรี ด้านบริหารการศึกษา จาก มหาวิทยาลัยราชภัฏสุราษฎร์ธานี และระดับปริญญาโท สาขาบริหาร จาก สถาบันบัณฑิตพัฒนบริหารศาสตร์

 การทำงาน 
สุชาติรับราชการในตำแหน่งครู ที่โรงเรียนวัดถ้ำเขาล้าน ใน พ.ศ. 2507 ต่อมา ดำรงตำแหน่งครูใหญ่ ที่ โรงเรียนบ้านหนองปลา ใน พ.ศ. 2509 ถึง พ.ศ. 2529นักการเมืองถิ่นจังหวัดชุมพร. วัชระ ศิลป์เสวตร์ สำนักวิจัยและพัฒนา สถาบันพระปกเกล้า. 2556

 งานการเมือง 
สุชาติ ลงเลือกตั้งสมาชิกสภาผู้แทนราษฎรครั้งแรกใน พ.ศ. 2529 สังกัดพรรคประชาธิปัตย์ และได้รับเลือกเรื่อยมารวม 6 ครั้ง ศูนย์ข้อมูลนักการเมือง 

 สมาชิกสภาผู้แทนราษฎร 
สุชาติ แก้วนาโพธิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดชุมพร สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดชุมพร สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดชุมพร สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดชุมพร สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดชุมพร สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดชุมพร สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๑ ตอนที่ ๒๓ ข หน้า ๓, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๘ ตอนที่ ๒๒ ข หน้า ๗, ๔ ธันวาคม ๒๕๔๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๘ ตอนที่ ๑๐๒ ง ฉบับพิเศษ หน้า ๑๕๓, ๒๕ มิถุนายน ๒๕๒๔
# สมบูรณ์ จีระมะกร
สมบูรณ์ จีระมะกร (7 กันยายน พ.ศ. 2471 – 20 กันยายน พ.ศ. 2562) อดีตกรรมการที่ปรึกษาพรรคประชาธิปัตย์คณะกรรมการสภาที่ปรึกษาพรรค จากเว็บไซต์พรรคประชาธิปัตย์ สืบค้นวันที่ 16 มีนาคม 2561 อดีตรัฐมนตรีช่วยว่าการกระทรวงอุตสาหกรรม และอดีตสมาชิกสภาผู้แทนราษฎรจังหวัดนครราชสีมา 3 สมัย

 ประวัติ 
นายสมบูรณ์ จีระมะกร เกิดเมื่อวันที่ 7 กันยายน พ.ศ. 2471 เป็นบุตรของขุนอักษรสิทธิวินัย กับ นางทองมา จีระมะกร ประวัติผู้สมัคร ส.ส. กรมการปกครอง สำเร็จการศึกษาระดับมัธยมศึกษาตอนต้น จาก โรงเรียนโยธินบูรณะ ภาพและประวัติสมาชิกรัฐสภา พ.ศ. 2529. สำนักงานเลขารัฐสภา. 2529

 งานการเมือง 
สมบูรณ์ ลงรับสมัครเลือกตั้งสมาชิกสภาผู้แทนราษฎรจังหวัดนครราชสีมา ในการเลือกตั้ง พ.ศ. 2522 สังกัดพรรคประชาธิปัตย์ และได้รับเลือกติดต่อกัน จนถึง พ.ศ. 2529 รวม 3 สมัยศูนย์ข้อมูลนักการเมือง มีบทบาทในการประสานงบประมาณสนับสนุนการจัดตั้งศาลจังหวัดสีคิ้ว โรงพยาบาลสีคิ้ว 50 เตียง โรงพยาบาลสูงเนิน 30 เตียงและตั้งบริษัท เงินทุนขนาดกลางและขนาดย่อม ของกรมส่งเสริมอุตสาหกรรม

สมบูรณ์ ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงอุตสาหกรรม เมื่อ พ.ศ. 2529 ในรัฐบาลพลเอกเปรม ติณสูลานนท์สิ้น'สมบูรณ์ จิระมกรณ์'ขุนพลอีสานของพรรคประชาธิปัตย์

 สมาชิกสภาผู้แทนราษฎร 
สมบูรณ์ จีระมะกร ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดนครราชสีมา สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดนครราชสีมา สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดนครราชสีมา สังกัดพรรคประชาธิปัตย์

 ถึงแก่อนิจกรรม 
นายสมบูรณ์ เสียชีวิตเมื่อวันที่ 20 กันยายน พ.ศ. 2562“สมบูรณ์ จีระมะกร” อดีตรมช.อุตสาหกรรม-ส.ส.ปชป.โคราช 3 สมัย เสียชีวิตด้วยโรคชรา 91 ปี มีพิธีพระราชทานเพลิงศพเมื่อวันที่ 26 กันยายน พ.ศ. 2562 ณ วัดใหญ่สีคิ้ว อำเภอสีคิ้ว จังหวัดนครราชสีมา

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๔ ตอนที่ ๒๔๗ ง ฉบับพิเศษ หน้า ๘, ๑ ธันวาคม ๒๕๓๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๓ ตอนที่ ๒๑๓ ง ฉบับพิเศษ หน้า ๑๗, ๓ ธันวาคม ๒๕๒๙
# ดุสิต รังคสิริ
ดุสิต รังคสิริ (4 กุมภาพันธ์ พ.ศ. 2484 - 8 พฤศจิกายน พ.ศ. 2563) อดีตรัฐมนตรีช่วยว่าการกระทรวงอุตสาหกรรม และ อดีตสมาชิกสภาผู้แทนราษฎรจังหวัดแพร่ 7 สมัยสถาบันพระปกเกล้า. นักการเมืองถิ่นจังหวัดแพร่  กรุงเทพ : สำนักวิจัยและพัฒนา สถาบันพระปกเกล้า. 2555

 ประวัติ 
นายดุสิต รังคสิริ เกิดเมื่อวันที่ 4 กุมภาพันธ์ พ.ศ. 2484 เป็นบุตรของนายสถิตย์ กับ คุณหญิงบัวเขียว รังคสิริ  (ธิดาพ่อเจ้าเผือก แม่เจ้าสุคันธา ไชยประวัติ) สืบเชื้อสายมาจากเจ้าผู้ครองนครแพร่ สำเร็จการศึกษาระดับปริญญาตรี สาขาเศรษฐศาสตร์ จาก มหาวิทยาลัยยูทาห์ ทำเนียบสมาชิกสภาผู้แทนราษฎร พ.ศ. 2532. สำนักงานเลขารัฐสภา. 2532 สมรสกับนางดาราพรรณ รังคสิริ มีบุตร-ธิดา 3 คน คือ พันตำรวจเอกวัลลิพผล รังคศิริ, นางอุบลพรรณ สมบูรณ์ศิริ และ นางสาวดุสิดารา รังคสิริ

 การทำงาน 
ดุสิต ประกอบอาชีพนักธุรกิจ ด้านสัมปทานไม้หมอนรถไฟ และไม้สำหรับสร้างสะพานรถไฟ และธุรกิจตัวแทนจำหน่ายน้ำมันสามทหาร (ปตท. ในปัจจุบัน) ในนาม ห้างหุ้นส่วนจำกัดดุสิตพาณิชย์นักการเมืองถิ่นจังหวัดแพร่. วันชาติ นภาศรี สำนักวิจัยและพัฒนา สถาบันพระปกเกล้า. 2555

 งานการเมือง 
ดุสิต เคยเป็นสมาชิกสภาจังหวัด ใน พ.ศ. 2518 ถึง พ.ศ. 2522 ต่อมาลงรับสมัครเลือกตั้งสมาชิกสภาผู้แทนราษฎรจังหวัดแพร่ ในการเลือกตั้ง พ.ศ. 2522 สังกัดพรรครวมไทย และได้รับเลือกติดต่อกัน จนถึง พ.ศ. 2538 รวม 7 สมัยศูนย์ข้อมูลนักการเมือง 

ดุสิต ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงอุตสาหกรรม เมื่อ พ.ศ. 2531 ในรัฐบาลพลเอกชาติชาย ชุณหะวัณพระบรมราชโองการ ประกาศ ตั้งรัฐมนตรี (จำนวน ๔๕ ราย)

 สมาชิกสภาผู้แทนราษฎร 
ดุสิต รังคสิริ ได้รับการเลือกตั้งเป็นสมาชิกสภาผู้แทนราษฎรมาแล้ว 7 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดแพร่ สังกัดพรรครวมไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดแพร่ สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดแพร่ สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดแพร่ สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดแพร่ สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดแพร่ สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดแพร่ สังกัดพรรคชาติไทย

 ถึงแก่อนิจกรรม 
ดุสิต รังคสิริ ถึงแก่อนิจกรรม เมื่อวันที่ 8 พฤศจิกายน พ.ศ. 2563 สิริอายุรวม 79 ปีชาวแพร่อาลัยสิ้น ท่านดุสิต รังคสิริ อดีต ส.ส.แพร่ 7 สมัย มีพิธีพระราชทานเพลิงศพเมื่อวันที่ 14 พฤศจิกายน พ.ศ. 2563 ณ วัดมกุฏกษัตริยารามราชวรวิหาร

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๖ ตอนที่ ๒๑๔ ง ฉบับพิเศษ หน้า ๒, ๔ ธันวาคม ๒๕๓๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๕ ตอนที่ ๒๐๑ ง ฉบับพิเศษ หน้า ๓, ๓ ธันวาคม ๒๕๓๑
รายนามผู้ได้รับพระราชทานเหรียญลูกเสือสดุดี ประจำปี ๒๕๒๓ จากเว็บไชต์ thaiscouts
# มหาวชิราลงกรณ
มหาวชิราลงกรณ อาจหมายถึง
 พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว พระมหากษัตริย์รัชกาลที่ 10 ของไทย
 ดูชื่ออื่นๆ เพิ่มที่หัวข้อ สถานที่อันเนื่องด้วยพระนามาภิไธย
 เขื่อนวชิราลงกรณ อำเภอทองผาภูมิ จังหวัดกาญจนบุรี
 มหาวชิราลงกรณราชวิทยาลัย วัดชูจิตธรรมาราม อำเภอวังน้อย  จังหวัดพระนครศรีอยุธยา
 ค่ายวชิราลงกรณ์ อำเภอเมืองลพบุรี จังหวัดลพบุรี
# เฉลิมลักษณ์ เก็บทรัพย์
เฉลิมลักษณ์ เก็บทรัพย์เลือดไหลออกไม่หยุด ปชป.ไขก๊อกอีกคน ล่าสุด “เจ๊หยอย” อดีต สส.ภูเก็ต เจอพลังดูด ซบ ภท.ไปอีกราย (เกิด 21 พฤษภาคม พ.ศ. 2506) อดีตสมาชิกสภาผู้แทนราษฎรจังหวัดภูเก็ต 2 สมัย อดีตสมาชิกสภาผู้แทนราษฏรระบบสัดส่วน และอดีตนายกเทศมนตรีเมืองป่าตอง

 ประวัติ 
เฉลิมลักษณ์ เกิดเมื่อวันที่ 21 พฤษภาคม พ.ศ. 2506 เป็นบุตรของนายเหิน กับนางปราณี เก็บทรัพย์ประวัติผู้สมัคร ส.ส. กรมการปกครอง 

สำเร็จการศึกษาปริญญาตรี นิติศาสตรบัณฑิต จาก มหาวิทยาลัยรามคำแหง และระดับปริญญาโท รัฐศาสตรมหาบัณฑิต จากมหาวิทยาลัยสุโขทัยธรรมาธิราช

 งานการเมือง 
เฉลิมลักษณ์ เริ่มต้นสู่งานการเมือง ด้วยการเป็นสมาชิกสภาเทศบาลตำบลป่าตอง และดำรงเทศมนตรีเทศบาลตำบลป่าตอง ตามลำดับสภาผู้แทนราษฎร ต่อมา ลงเลือกตั้งสมาชิกสภาผู้แทนราษฎรครั้งแรกใน พ.ศ. 2544 สังกัดพรรคประชาธิปัตย์ และได้รับเลือกเรื่อยมารวม 3 ครั้ง ศูนย์ข้อมูลนักการเมือง 

ปี พ.ศ. 2554 ได้ย้ายตนเองมาลงสมัครรับเลือกตั้งสมาชิกสภาผู้แทนราษฎรในระบบบัญชีรายชื่อ ลำดับที่ 52 แต่ไม่ได้รับเลือกตั้ง 125 ผู้สมัคร ส.ส. บัญชีรายชื่อพรรคประชาธิปัตย์

ปี 2557 เฉลิมลักษณ์ เก็บทรัพย์ ได้รับเลือกตั้งเป็นนายกเทศมนตรีเมืองป่าตอง'เฉลิมลักษณ์' โค่นแชมป์เก่า นั่งเก้าอี้นายกเล็กป่าตอง ในปี 2565 เฉลิมลักษณ์ ได้ย้ายไปร่วมงานกับพรรคภูมิใจไทย"ปชป."เลือดไหลไม่หยุด! "เฉลิมลักษณ์" ย้ายซบภูมิใจไทย

 สมาชิกสภาผู้แทนราษฎร 
เฉลิมลักษณ์ เก็บทรัพย์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดภูเก็ต สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดภูเก็ต สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบสัดส่วน กลุ่มจังหวัดที่ 8 สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๑๑, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๒๕, ๑๘ ธันวาคม ๒๕๕๑
# อุดม แดงโกเมน
อุดม แดงโกเมน (14 ธันวาคม พ.ศ. 2467 – 1 มกราคม พ.ศ. 2566) อดีตสมาชิกสภาผู้แทนราษฎรจังหวัดสงขลา

 ประวัติ 
นายอุดม แดงโกเมน เกิดเมื่อวันที่ 14 ธันวาคม พ.ศ. 2467 จบการศึกษาระดับมัธยมศึกษาชั้นปีที่ 6 สมรสกับนางกัญญา แดงโกเมนภาพและประวัติสมาชิกวุฒิสภา พ.ศ. 2519. สำนักงานเลขารัฐสภา. 2519

 งานการเมือง 
อดีตเป็นข้าราชการ อุดมลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2512 แต่ได้รับเลือกตั้ง ใน พ.ศ. 2519 สังกัดพรรคประชาธิปัตย์ และได้รับเลือกเพียงครั้งเดียว 

 สมาชิกสภาผู้แทนราษฎร 
อุดม แดงโกเมน ได้รับการเลือกตั้งเป็นสมาชิกสภาผู้แทนราษฎรมาสมัยเดียว คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดสงขลา สังกัดพรรคประชาธิปัตย์

 ถึงแก่อนิจกรรม 
อุดม แดงโกเมน ถึงแก่อนิจกรรม เมื่อวันที่ 1 มกราคม พ.ศ. 2566 สิริอายุรวม 98 ปี
# ในสวนขวัญ
ในสวนขวัญ เป็นบทประพันธ์ของ ดวงตะวัน โดยทาง ทีวีซีน นำมาสร้างเป็นละครโทรทัศน์ในปี พ.ศ. 2557 ออกอากาศทุกวันศุกร์–อาทิตย์ เวลา 20:15–22:45 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย ปกรณ์ ฉัตรบริรักษ์, ราศรี บาเล็นซิเอก้า กำกับการแสดงโดย ผิน เกรียงไกรสกุล เริ่มตอนแรกวันที่ 5 มกราคม พ.ศ. 2557 – 2 กุมภาพันธ์ พ.ศ. 2557

 ละครโทรทัศน์ 

พ.ศ. 2557

ผลิตโดย :  ทีวีซีน
 บทประพันธ์ : ดวงตะวัน
 บทโทรทัศน์ : กษิดินทร์ แสงวงศ์, ภควดี แสงเพชร
กำกับการแสดง : ผิน เกรียงไกรสกุล
ออกอากาศทาง ช่อง 3
เริ่มตอนแรก : 5 มกราคม พ.ศ. 2557 – 2 กุมภาพันธ์ พ.ศ. 2557

 นักแสดง 

 นักแสดง รับบท ปกรณ์ ฉัตรบริรักษ์  ตฤณ (ต้นไม้) ราศรี บาเล็นซิเอก้า  บัวบูชา (เป็ดปุ๊ก) ดนัย จารุจินดา  ไทรงาม (ไก่กุ๊ก) เปรมณัช สุวรรณานนท์  อลังการ (โอม) ภัทรินทร์ เจียรสุข แก้วกรพินธุ์ (แก้ว) ทรงสิทธิ์ รุ่งนพคุณศรี  เชียร พิศมัย วิไลศักดิ์  ย่าขวัญ ปนัดดา วงศ์ผู้ดี  หทัย รอน บรรจงสร้าง  อลงกรณ์ คัคกิ่งรักส์ คิคคิคสะระณัง  เก็จเกยูร (เก็จ) อนุธิดา อิ่มทรัพย์  ตั๊กแตน (แตน) สเตฟาน สายชล ปารเนียส  ภูมิ โอลิเวอร์ บีเวอร์  ศักดิ์ สุปราณี เจริญผล  กะรัต เพ็ญศรี ปิ่นทอง  ฝ้ายคำ (ฝ้าย) ดีใจ ดีดีดี  พิกุล จรรยา ธนาสว่างกุล  ไข่มุก แวร์ โซว  พิมพา (พิม) ณภัทร ชุ่มจิตตรี  ดำ กัณฐ์เอนก นัยนาประเสริฐ  นภ พัทรเศรษฐ์ คุณเจริญ  แมวเมี้ยว นภัสธนันท์ นิมจิรวัฒน์  นกจิ๊บ อดิศร อรรถกฤษณ์  ดนัย

 เพลงประกอบละคร 
 เพลง Your Garden (เพลงเปิด) - ภพธร สุนทรญาณกิจ
 เพลง หรือเพียงแค่เหงา (เพลงปิด) - ราศรี บาเล็นซิเอก้า
# ซูเปอร์โนวา (วงดนตรีเกาหลี)
ซูเปอร์โนวา  หรือ โชชินซอง ในภาษาเกาหลี (ฮันกึล: 초신성; ฮันจา: 超新星)  เป็นบอยแบนด์สัญชาติเกาหลีใต้  ประกอบด้วยสมาชิก 6 หนุ่มที่มีเอกลักษณ์เฉพาะตัว ได้แก่ จอง ยุน-ฮัก (หัวหน้าวง), คิม ซอง-เจ, คิม กวาง-ซู, ซง จี-ฮยอก, ปาร์ก กอน-อิล และยุน ซอง-โม ผ่านการปลุกปั้นและฝึกฝนจากผู้มีชื่อเสียงแถวหน้าของอุตสาหกรรมเพลงเกาหลี ที่สร้างสรรค์ผลงานจนเกิดศิลปินชั้นเยี่ยมประดับวงการเพลงแดนกิมจิ อันได้แก่ คิม จง-ชาน, คิม วาน-ซอน, ยุน ซาง, คิม มิน-อู, โจ ซอง-โม รวมไปถึง SG Wannabe, Seeya, FT Island และศิลปินคุณภาพอีกมากมาย 

ซูเปอร์โนวา ได้ชื่อว่าเป็นบอยแบนด์เกาหลีใต้ที่ไม่โด่งดังมากในประเทศ แต่กลับมีผลงานและชื่อเสียงที่ประเทศญี่ปุ่นมากกว่าวงบอยแบนด์ Supernova ยังอยู่ไหม ดังระดับไหนในเกาหลี และในญี่ปุ่น จากพันทิปดอตคอม โดยเดินทางมาโชว์เคสครั้งแรกในประเทศไทยในกลางปี พ.ศ. 2551ต้อนรับ 6 หนุ่ม ซูเปอร์โนวา กับโชว์เคสครั้งแรกในไทยจากสยามโซนดอตคอม ต่อมาในเดือนเมษายน พ.ศ. 2553 ได้เดินทางมาประเทศไทยอีกครั้ง ร่วมกับที-อารา และได้ให้สัมภาษณ์สถานีวิทยุเก็บตก T-ARA ควง Supernova เดินสายสื่อวิทยุจากเอ็มไทยดอตคอม รวมถึงร่วมบันทึกเทปรายการสาระแนโชว์ ทางช่อง 5[รายงาน ทีอาร่า (T-ARA), โชชินซอง (Supernova) พบปะแฟนคลับไทยผ่านสื่อ SEED, Virgin Hitz, สาระแน!]จากปิงบุกดอตคอม

 สมาชิก 
 ชื่อในวงการ ชื่อจริง วันเดือนปีเกิด ตำแหน่ง ชื่อภาษาไทย ชื่ออังกฤษ ชื่อภาษาอังกฤษ ชื่อภาษาเกาหลี  ยุน-ฮัก  Yoonhak Jung Yoonhak  정윤학  หัวหน้าวง นักร้องเสริม นักเต้นนำ  ซอง-เจ  Sungje Kim Sungje  김성제  นักร้องนำ กวาง-ซู  Kwangsoo Kim Kwangsoo  김광수  แร็ปเปอร์หลัก นักเต้นนำ ซอง-โม  Sungmo Yoon Sungmo  윤성모  นักร้องเสียงหลัก จี-ฮยอก  Jihyuk Song Heonyong  송헌용  นักเต้นนำ นักร้องเสริม แร็ปเปอร์ กอน-อิล  Geonil Park Geonil  박건일  แร็ปเปอร์หลัก นักเต้นหลัก น้องเล็ก

รายชื่ออัลบั้ม

อัลบั้มเกาหลี
อัลบั้ม
The Beautiful Stardust (2007)

มินิอัลบั้ม
Time To Shine (2010)
Stupid Love (2012)
ซิงเกิล
"Into the Storm (She's Gone)" (2012)

อัลบั้มญี่ปุ่น
อัลบั้ม
Hana (2009)
★★★★★★ (2010) 
Hop Step Jumping! (2010)
4U (2011)
Go for It! (2012)
SIX (2013)http://www.allkpop.com/2012/08/sungje-to-take-painkillers-to-perform-on-stage-for-supernovas-comebackhttp://finn-neo.com/user.cgi?pageno=2&actmode=NewsArticleList&public=1&fanclub_id=4
# สายสะดือพันคอทารก
สายสะดือพันคอทารกเกิดเมื่อสายสะดือพันคอทารกในครรภ์ครบรอบสามร้อยหกสิบองศา เกิดขึ้นบ่อยมาก โดยมีอัตราความชุกอยู่ที่ร้อยละ 6-37 เกือบครึ่งคลายออกเองก่อนคลอด
# ตำนานกระสือ
ตำนานกระสือ (อังกฤษ:Demonic Beauty)เป็นภาพยนตร์ของค่าย สหมงคลฟิล์ม อินเตอร์เนชั่นแนล กำกับภาพยนตร์โดย บิณฑ์ บรรลือฤทธิ์ 

นักแสดง
ณัทธร สมคะเน..เจ้าฟ้าแจ้ง
ลักขณา วัธนวงส์ศิริ..นางตาราวตี/นางดาว/กระสือ
นักรบ ไตรโพธิ์..เจ้ารุ่ง
ประหยัด ประยงค์หอม..แม่เฒ่ากาลา
ราชันย์ บุญชูวงศ์..อ้ายผา
เอกพัน บรรลือฤทธิ์..ขุนหาญศึก

เนื้อเรื่องย่อ
เพราะความสาวและสวยของตาราวตีทำให้เธอถูกคัดเลือกเป็นนางสนมของเจ้าเมืองด้วยความจำใจ แต่ด้วยความรักที่มีต่อ ฟ้าแจ้ง นักรบหนุ่ม ทำให้เธอต้องถูกจับประหารชีวิต
ก่อนวันประหาร แม่เฒ่ากาลา ผู้ลึกลับได้ถ่ายทอดพลังอมตะให้แก่ลื่อของนาง จนทำให้แม้ถึงวันประหารร่างของนางตาราวตีจะถูกเผาผลาญไปกว่าครึ่งตัว แต่หัวกับไส้ของนางกลับลอยหนีหายลับไปพร้อมกับเงาสีน้ำเงินสว่างเรืองหลัง
จากเหตุการณ์ในวันนั้นหมู่บ้านที่เงียบสงบก็ไม่สุขสงบอีกต่อไป เมื่อจุดเริ่มต้นของเหตุการณ์ที่น่าสะพรึงกลัวได้เริ่มขึ้น

ดูเพิ่ม
กระสือ
หมวดหมู่:ภาพยนตร์ผี
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ไทยที่ออกฉายในปี พ.ศ. 2545